CELEX: 62009TN0191
Language: fi
Date: 2009-05-14 00:00:00
Title: Asia T-191/09: Kanne 14.5.2009 — Hit Trading ja Berkman Forwarding v. komissio

1.8.2009   
            
            
               FI
            
            
               Euroopan unionin virallinen lehti
            
            
               C 180/53
            
         Kanne 14.5.2009 — Hit Trading ja Berkman Forwarding v. komissio
   (Asia T-191/09)
   2009/C 180/99
   Oikeudenkäyntikieli: hollanti
   
      Asianosaiset
   
   
      Kantajat: HIT Trading BV (Barneveld, Alankomaat) ja Berkman Forwarding BV (Barendrecht, Alankomaat) (edustaja: asianajaja Jansen)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Hit Trading vaatii ensimmäisen oikeusasteen tuomioistuinta kumoamaan komission 12.2.2009 asiassa REC 08/01 tekemän päätöksen. Lisäksi Hit Trading vaatii ensimmäisen oikeusasteen tuomioistuinta määräämään, että tullien ja polkumyyntitullien jälkikäteen tapahtuvasta tileihin kirjaamisesta on luovuttava ja että kyseisten tullien peruuttaminen on oikeutettua
            
         
      Oikeudelliset perusteet ja pääasialliset perustelut
   
   Kantajat väittävät, että komissio on virheellisesti katsonut, että tullien ja polkumyyntitullien jälkikäteen tapahtuva tileihin kirjaaminen oli oikeutettua ja ettei kyseessä ollut yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL L 302, s. 1) 239 artiklassa tarkoitettu erityistilanne.
   Kantajat vetoavat seuraaviin perusteisiin:
   
               —
            
            
               komissio on katsonut, että Pakistanin tulliviranomaiset ovat tehneet asetuksen N:o 2913/92 220 artiklan 2 kohdan b alakohdassa tarkoitetun virheen niiltä osin kuin on kyse etuuskohteluun oikeuttavasta alkuperästä. Komissio on virheellisesti katsonut, ettei kyseinen virhe ollut asetuksen N:o 2913/92 220 artiklan 2 kohdan b alakohdassa tarkoitettu virhe niiltä osin kuin on kyse sellaisesta alkuperästä, joka ei oikeuta etuuskohteluun.
            
         
               —
            
            
               komissio on virheellisesti todennut, etteivät kantajat olleet huolellisia niiltä osin kuin on kyse 10.9.2009 jälkeen jätetyistä ilmoituksista
            
         
               —
            
            
               komissio on tutkiessaan sitä, voitiinko jälkikäteen tapahtuvasta tileihin kirjaamisesta luopua tai oliko kyseessä erityistilanne, jättänyt ottamatta huomioon omat velvollisuutensa
            
         
               —
            
            
               komissio on katsonut, että Pakistanin tulliviranomaiset ovat tehneet asetuksen N:o 2913/92 220 artiklan 2 kohdan b alakohdassa tarkoitetun virheen niiltä osin kuin on kyse etuuskohteluun oikeuttavasta alkuperästä. Komissio on virheellisesti katsonut, ettei kyseessä ollut asetuksen N:o 2913/92 239 artiklassa tarkoitettu erityistilanne niiltä osin kuin on kyse sellaisesta alkuperästä, joka ei oikeuta etuuskohteluun.
            
         
               —
            
            
               riidanalaisesta päätöksestä ei käy ilmi, että komissio olisi todellisuudessa punninnut keskenään yhteisön intressiä siihen, että tullisääntöjä noudatetaan, ja vilpittömässä mielessä toimivan maahantuojan intressiä siihen, ettei se joudu kärsimään tavanomaisen kaupallisen riskin ylittävää vahinkoa
            
         
               —
            
            
               riidanalaisesta päätöksestä ei käy ilmi, että komissio olisi tutkinut relevantteja tietoja kokonaisuudessaan sen määrittämiseksi, merkitsivätkö kyseisen tapauksen olosuhteet sitä, että kyse oli erityistilanteesta.